recursal/SuperWikiNEXT-32B huggingface dataset:
בול דואר של מזרח אפריקה הבריטית מ-1896
**מזרח אפריקה הבריטית** או **הפרוטקטורט המזרח אפריקאי** הוא שטח במזרח אפריקה, בין האוקיינוס ההודי לאוגנדה והשבר הסורי אפריקאי שהיה נתון בין 1886 ל-1920 תחת שלטון בריטניה כמדינת חסות. בין השנים 1920 ל-1964 היה האזור "מושבת הכתר של קניה" ומאז 1964 שוכנת באזור קניה העצמאית המודרנית.

היסטוריה
--------

כבר בשנות ה-40 של המאה ה-19 החלה התיישבות אירופית בשטח שבין מומבסה שעל חוף האוקיינוס ההודי להר קילימנג'רו, בחסות סולטאן זנזיבר. בשנת 1886 עודדה ממשלת בריטניה את איל הספנות הסקוטי ויליאם מקינון, שהיה בעל הסכמי סחר נרחבים עם סולטנות זנזיבר, לבסס תחום השפעה בריטי באזור. זאת במסגרת הסכמי ועידת ברלין ובמטרה להציב טריז בריטי כנגד השפעת האימפריה הגרמנית באפריקה. בשנת 1888 הקים מקינון את חברת מזרח אפריקה הבריטית לצורך ניהול האזור. שטח ההשפעה הבריטי השתרע ברצועת חוף משפך הנהר טנה לגבול מזרח אפריקה הגרמנית מדרום, כאשר בירתו היא העיר מומבסה. שטחי ההשפעה הבריטיים התרחבו לתוך פנים הארץ ועד שנות ה-90 של המאה ה-19 כללו חלק משטחי אוגנדה. שטח הספר הנידח בין קניה לאוגנדה הוצע לתנועה הציונית במסגרת "תוכנית אוגנדה" לצורך התיישבות יהודית.

בשנת 1895 החליף משרד החוץ של האימפריה הבריטית את חברת מזרח אפריקה בניהול ענייני האזור, שהפך רשמית לפרוטקטורט (מדינת חסות). בשנת 1902 עבר ניהול האזור למשרד המושבות, הורחב לכיוון פנים היבשת וכלל שטחים באוגנדה. משרד המושבות עודד התיישבות אירופאים ומהגרים מהודו הבריטית בפנים הארץ והעביר את הבירה ממומבסה לניירובי. 

במהלך המערכה במזרח אפריקה במלחמת העולם הראשונה בין 1914 ל-1916 התחוללה מלחמת גבול בין כוחות בריטים לכוחות גרמניים באגם ויקטוריה ואגם טנגניקה במסגרת קרב אגם טנגניקה. לאחר המלחמה זכתה בריטניה במושבה טנגניקה, במסגרת חלוקת מושבותיה של גרמניה בחוזה ורסאי.

ב-23 ביולי 1920, הוכרזה מזרח אפריקה הבריטית כמושבת-כתר.

ההשפעה הבריטית באזור
--------------------

בריטניה ביצעה באזור תהליך מודרניזציה מואץ והעבירה אליו אלפי מתיישבים לבנים והודים שהשתלטו על חלק הארי של אדמותיה הפוריות. המקומיים נדחקו לשטח מצומצם ונחות, שנתחם על פי החלוקה האתנית והחברתית של האוכלוסייה. הדומיננטיות הלבנה עוגנה בחוקי המדינה ובהגנת הכוחות המזוינים. בחיפוש אחר עבודה, עברו רבבות ילידים קנייתים לערים הצפופות ומוכות האבטלה, ובראשן ניירובי. משנת 1945 החלו בני שבט הקיקויו להביע את מורת רוחם מהדיכוי בסדרה של שביתות ומעשי אלימות. שנה לאחר מכן קמה תנועת "האיחוד האפריקני של קניה" (KAU) בראשות ג'ומו קניאטה, שדרשה זכויות אזרחיות וביטול האפליה. ב-1952 פרץ מרד המאו מאו, שכלל פעולות טרור כנגד הלבנים ומשתפי פעולה שחורים. ב-1955 דוכא המרד, לאחר שעשרות אלפי מורדים נאסרו ומעל 13,500 אפריקנים נהרגו. זאת לעומת 32 לבנים בלבד. במקביל לדיכוי המרד, החלה בריטניה לגבש חוקה חדשה שכללה רפורמות כלכליות וחברתיות, תוך ניסיון לאתר מנהיגות מתונה, שתוביל את קניה לאחר מתן העצמאות.

בשנת 1964 קיבלה קניה עצמאות.

ראו גם
------

* מושבת קניה

קישורים חיצוניים
----------------

ויקישיתוף מדיה וקבצים בנושא **מזרח אפריקה הבריטית** בוויקישיתוף
* British East Africa by Grant Sinclair

הערות שוליים
------------

1. ↑  Hyam, Ronald, "The Road to Decolonisation, 1918–1968", University of Cambridge, 2007. p. 188

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548045105171
* GND: 14267-0
* LCCN: n80061013
* NDL: 00563986
* VIAF: 168724392
* WorldCat: lccn-n80061013

 |
**לה פטי ז'ורנל** (בצרפתית: **Le Petit Journal**) היה יומון מוביל בצרפת בשנים 1863–1944.

היסטוריה
--------

המהדורה הראשונה של העיתון יצאה לאור ב-1 בפברואר 1863 עם 83,000 העתקים. מייסד העיתון, מואיז מיו היה במקור מבורדו, שם הוא התחיל בעסקי עיתונות. הפצה של 83 אלף העתקים הייתה חריגה ביחס לעיתונים אחרים באותה תקופה. תוך שנתיים תפוצת העיתון הגיע ל-259 אלף העתקים ונעשה העיתון הגדול בפריז. בשנת 1870 גדלה התפוצה ל-340 אלף, פי שניים מהעיתון המתחרה השני. למרות התפוצה הגדולה, העיתון לא היה הצלחה מסחרית ומשפחת המייסד נאלצה למכור את העסק לאמיל דה ז'ירארדן בשנת 1872. בשנת 1895 העיתון הגיע למיליון העתקים ואף ל-2 מיליון כאשר כ-80% נמכרו מחוץ לפריז.

בתחילת המאה ה-20 תפוצת העיתון ירדה ו-"Le Petit Parisien" נעשה העיתון הנפוץ בצרפת. בשנת 1919 התפוצה הייתה כ-400,000 העתקים. בשנת 1936 העיתון היה העיתון הרשמי של המפלגה סוציאליסטית, אך למרות תמיכה מבעלי השפעה, בשנת 1937 ירדה תפוצת העיתון ירדה לכ-150,000. העיתון נסגר באוגוסט 1944.

בין הסיבות להצלחת העיתון היה המחיר הנמוך. בתקופת הזוהר, העיתון עלה 5 סנטימים לעומת 15 סנטימים עבור עיתונים מתחרים.

בשנת 1894 העיתון היה בין המארגנים של מרוץ מכוניות הראשון בעולם "פריז-רואן".

קישורים חיצוניים
----------------

ויקישיתוף מדיה וקבצים בנושא **לה פטי ז'ורנל** בוויקישיתוף
* 

* אתר האינטרנט הרשמי של לה פטי ז'ורנל
* העתקים של העיתון

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb32895690j (data)
* VIAF: 316931145
* WorldCat: viaf-316931145

 |
**ז'וזפ פוץ' אי פוץ'** (בקטלאנית: **Josep Puig i Puig**, לעיתים נקרא בשם הספרדי "חוסה" (José); נולד ב-22 בפברואר 1922 בסנט מרטי דה לימנה שבספרד, נפטר ב-9 ביולי 1997 בסלט) היה כדורגלן קטלאני-ספרדי ששיחק בעמדת הבלם ונודע בכינוי **קורטה**. את רוב הקריירה שלו בילה קורטה במדי ברצלונה, שם שיחק במשך 9 שנים בין 1942 ל-1951 והיה שותף לזכייה בשלוש אליפויות ספרד. כמו כן, השתתף קורטה ב-3 משחקים במדי נבחרת ספרד.

קריירה
------

קורטה שיחק בנעוריו בקבוצה קטנה בעיירה סלט שבקטלוניה, בקרבת ז'ירונה. ב-1939 הצטרף לקבוצה ל'אסקלה, שם שיחק במשך שנה. ב-1940 עבר לז'ירונה, שהייתה אז בליגה השנייה. קורטה שיחק בז'ירונה במשך שתי עונות, ובקיץ 1942 חתם בברצלונה, מהקבוצות הבכירות בכדורגל בספרד. את הופעת הבכורה שלו במדי הקבוצה ערך ב-27 בספטמבר, במחזור הראשון לעונת 1942/1943, אז הפסידה ברצלונה בקלאסיקו לריאל מדריד בתוצאה 3-0.

קורטה, ששיחק לרוב בעמדת הבלם ולעת צורך בעמדת המגן השמאלי, במהרה תפס מקום בהרכב הקבוצה. בעונתו הראשונה שם פתח ב-15 מחזורי ליגה, בעונתו השנייה ב-25. בעונת 1944/1945 עזר לברצלונה לזכות באליפות השנייה בתולדותיה, כשהוא מופיע ב-20 מתוך 26 משחקים במהלך העונה. ב-4 בפברואר 1945 כבש שער עצמי לרשת קבוצתו, אך לשמחתו קבוצתו ניצחה את קאסטיון 3-1. לאחר שהחמיץ משחק בודד בעונת 1946/1947, פתח קורטה ב-62 משחקי ליגה רצופים, כולל בכל המשחקים לעונות 1947/1948 ו-1948/1949, בהן זכתה ברצלונה בשתי אליפויות רצופות. בקיץ 1949 פתח בהרכב ברצלונה בשני המשחקים בגביע הלטיני, והיה שותף לזכיית קבוצתו בגביע.

החל מעונת 1949/1950 דעך מעמדו של קורטה בקבוצה. בעונה זו שותף ב-10 משחקים בלבד, ובעונה שלאחר מכן שותף ב-8 משחקים. בעונה זו כבש את שערו היחיד בליגה הספרדית, ב-4 בפברואר 1951, בניצחון 3-1 על ריאל ואיאדוליד. בתום העונה זכתה ברצלונה בגביע הספרדי, אך קורטה לא לקח חלק במשחק הגמר. בתום עונת 1950/1951 החליט לעזוב את ברצלונה, בתום 9 שנים בקבוצה, בהן הופיע ב-178 משחקי ליגה וב-270 משחקים בסך הכול. קורטה עבר לסבדל שמהליגה השנייה, שם ערך 5 הופעות בעונת 1951/1952, לפני שפרש ממשחק, בגיל 30.

ב-6 בספטמבר 1955 נערך לכבודו משחק הוקרה בלס קורטס, אצטדיונה של ברצלונה, נגד אוסטריה וינה. ברצלונה ניצחה בתוצאה 2-1.

קורטה הופיע במדי נבחרת ספרד ב-3 משחקי ידידות. המשחק הראשון היה בהפסד 4-1 לפורטוגל ב-26 בינואר 1947, השני בהפסד 3-2 לאירלנד ב-2 במרץ. השלישי והאחרון היה בתיקו 3-3 עם שווייץ ב-20 ביוני 1948, אז הבקיע קורטה שער עצמי. יתר על כן, כקטלאני, השתתף קורטה ב-5 משחקי ידידות של נבחרת קטלוניה בין 1942 ל-1947.

תארים
-----

* אליפות ספרד (3):
	+ 1944/45, 1947/48, 1948/49
* הגביע הספרדי (1):
	+ 1950/1951
* קופה דה אורו ארחנטינה (1):
	+ 1944/45
* קופה אווה דוארטה (1):
	+ 1948/49
* הגביע הלטיני (1):
	+ 1949

קישורים חיצוניים
----------------

* פרופיל, באתר Transfermarkt
* פרופיל, באתר BDFutbol
* פרופיל, באתר WorldFootball.net
* El Mundo Depotivo Hemeroteca, ‏ 11 ביולי 1997, עמ' 17
מיקומה של פולמן, בתוך העיר שיקגו. מיוצגת במספר 50
**פולמן** (באנגלית: **Pullman**) היא כיום פרוור בדרום שיקגו שבמדינת אילינוי. בעבר, בין השנים 1880–1898 הייתה זו העיר המתוכננת הראשונה בארצות הברית שיועדה לפועלי חברת הרכבות של ג'ורג' פולמן. בעיר דוכאה בשנת 1894 ביד קשה שביתת פולמן.

פולמן ההיסטורית
---------------

מראה כללי של פולמן עם אכלוסה
מלון פלורנס
פועלים מול אנשי המשמר הלאומי של אילינוי ליד בניין הארקדה בעיר פולמן
בשנת 1880 רכש ג'ורג' פולמן 4,000 אקר (כ-16,000 דונם) מדרום לשיקגו במטרה לייסד עיר שתיועד כולה לעובדי תאגיד פולמן. העיר הייתה צמודה למפעל הייצור המרכזי של קרונות השינה של פולמן. את העיר תכנן האדריכל סולון ספנסר בימן והיא כללה כנסיות, בתי ספר, מרכזי קניות, כיכרות ועוד. היו בה רחובות רחבים, המבנים ציבוריים נבנו בפאר, הותקנו בה תאורת רחוב, אספקת גז ואספקת מים מרכזית (למתקנים מרכזיים, לא לבתים פרטיים). באותה עת הייתה העיר, שתוכננה לכ-10,000 איש, אחת המתקדמות באמריקה.

פולמן שלט בעירו כשליט יחיד. הוא הוציא עיתון מטעמו ולא התיר הוצאת כל עיתון או פרסום אחר. אספות פומביות נאסרו. פולמן אסר על עובדיו להצטרף לאיגוד. מחירי הסחורות בחנויות בעיר נשלטו על ידי פולמן וכן מחירי השכירות של הדירות. כאשר החל המצב הכלכלי להתדרדר, ב-1893, הוריד פולמן את שכר העובדים, אך לא עדכן בהתאם את מחירי השכירות והסחורות, שנותרו בעינם.

באותה עת בה הציג פולמן את עירו כדגם לעיר מודרנית ומתוקנת במסגרת התערוכה העולמית של שיקגו (1893) הגיעה התסיסה בעיר הפועלים לשיא. באביב וקיץ 1894 התחוללה שביתה ארצית של פועלי הרכבת, שמרכזה היה בעיר. השביתה דוכאה ביד קשה על ידי כוחות שירות המרשלים של ארצות הברית, אנשי מיליציה מאילינוי וחיילים. בקרבות הרחוב שהתנהלו נהרגו 13 פועלי רכבת ו-57 נפצעו.

ב-1898 הכריז בית המשפט העליון של אילינוי שהבעלות הפרטית על העיר פולמן אינו חוקתי, עקב כך הפכה העיר לפרבר בשטח השיפוט של שיקגו.

כמה מן המבנים ההיסטוריים מן העיר פולמן (בהם "מלון פלורנס", בניין הארקדה, הכנסייה ועוד כ-900 מבנים מקוריים) נותרו והם מהווים אתר מורשת לאומי. בשנת 1972 הוכרזה העיר ההיסטורית (בין הרחובות 111 ו-115) כ"Pullman Historic District" במסגרת אתרי המורשת של שיקגו ומחוז קוק. מפעל ייצור הקרונות פעל עד 1982 ומאז משמש אף הוא כאתר היסטורי.

הפרוור כיום
-----------

מאז שנות ה-50 של המאה ה-20 עבר האזור תהליך של התדרדרות. נכון למפקד האוכלוסין של 1990 מונה אוכלוסיית הפרבר 81% אפרו-אמריקאים, כ-8% היספנים וכ-8% לבנים. הפרבר אכלס בעבר אוכלוסייה גדולה יחסית של צאצאי מהגרים מפולין ונמצאת בו קתדרלה בסגנון פולני. 

עם זאת, מאז שנות ה-90 של המאה ה-20, עבר הפרבר תהליך של ג'נטריפיקציה (חדירה בלתי מתוכננת של אוכלוסייה מהמעמד הבינוני והגבוה לשכונות חלשות במרכזי ערים תוך שינוי מתמשך של אופי השכונה).

קישורים חיצוניים
----------------

ויקישיתוף מדיה וקבצים בנושא **פולמן** בוויקישיתוף
* מוזאון וירטואלי של פולמן ההיסטורית
* אתר פולמן (באנגלית)

הערות שוליים
------------

1. ↑  אריק לארסון, **השטן בעיר הלבנה: רצח, קסם וטירוף ביריד ששינה את אמריקה**, תרגם אור אלכסנדרוביץ', הוצאת בבל, תל אביב 2008. עמודים 377, 390

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007562174805171
* LCCN: n81055106
* VIAF: 126677720
* WorldCat: lccn-n81055106

 |
**לחם מטוגן** (באנגלית: **Fried bread**) הוא פרוסת לחם שטוגנה. הוא משמש כתחליף לקלי במנות או ארוחות שונות.  

מאפיינים

ניתן להשתמש לטיגון בשמנים שונים, חמאה, שומן חזיר, נטיפי בייקון או גהי.   טבחים מסוימים עשויים לבחור לטגן במקום טוסט כדי להימנע מהצורך לתת מקום או מקום אחסון לטוסטר.   התומכים בטיגון ולא בקלייה מצביעים על הטעם הנוסף והפריכות שניתן להשיג על ידי טיגון בשומן ולא בקלייה יבשה.  

פרנץ' טוסט הוא סוג של לחם מטוגן שמושרים בבלילה לפני הטיגון.

ערך תזונתי
----------

פרוסה קטנה (35 גרם) של לחם מטוגן מכילה 174 קלוריות.

מסביב לעולם
-----------

מאכלים מרובים כוללים מנה העשוייה עם טיגון של לחם פרוס.

### ברזיל

רבנאדה הוא מאכל מיובא מפורטוגל ופופולרי בברזיל כמנת חג המולד. היא למעשה פרנץ' טוסט. 

### הרפובליקה הצ'כית

טופינקי או טופינקה (ביחיד) הוא מאכל צ'כי של לחם מטוגן במחבת המשמש למניעת בזבוז לחם מיושן.

 טופינקי
### בריטניה ואירלנד

ארוחת בוקר אנגלית מלאה תכלול לרוב לחם  מטוגן בשמן, חמאה, שומן חזיר או נטיפי בייקון. בצפון אירלנד, טיגון באלסטר עשוי לכלול לחם סודה מטוגן.

### איטליה

Pane fritto (פירושו לחם מטוגן) הוא מנת לחם מטוגן איטלקי המשמש לעתים קרובות כדי למנוע בזבוז לחם ישן. נהוג לטבול אותו לעיתים בחלב לפני הטיגון. 

### ארצות הברית

בארצות הברית טוסט הרבה יותר פופולרי בארוחת הבוקר. עם זאת, לחם מטוגן עדיין נאכל, במיוחד בצורת פרנץ' טוסט, אבל לפעמים פשוט פרוסת לחם מטוגנת בחמאה.

לקריאה נוספת
------------

הערות שוליים
------------



1. 1 2 3 4  Vaculin, Kendra (2021-03-07). "Break Up With Your Toaster, Pan-Fry Your Bread Instead". *Epicurious* (באנגלית אמריקאית). נבדק ב-2023-02-19.
2. 1 2  Rapoport, Adam (2016-01-17). "We Can't Remember Life Before Fried Bread". *Bon Appétit* (באנגלית אמריקאית). נבדק ב-2023-02-19.
3. 1 2  Bull, Marian (2019-07-13). "How to make toast even better: fry it". *British GQ* (באנגלית בריטית). נבדק ב-2023-02-19.
4. 1 2  "Fried Bread". *Kitchen Parade*. נבדק ב-2023-02-19.
5. ↑  "Calories in Fried Bread, White, Average Slice, Nutrition Information | Nutracheck". *www.nutracheck.co.uk*.
6. ↑  "Rabanada (Sweet Fried Bread) - Sabor Brasil" (באנגלית אמריקאית). נבדק ב-2023-02-19.
7. ↑  "Fried bread with cinnamon sugar (rabanadas)". *Food* (באנגלית). 2013-02-04. נבדק ב-2023-02-19.
8. ↑  International, Rotary (בינואר 2001). *The Rotarian*. p. 12. `{{cite book}}`:  (עזרה)
9. ↑  "Fried Bread Is A Tasty, Toasty Treat You'll Want To Eat Every Day". *WKBW 7 News Buffalo* (באנגלית). 2022-09-28. נבדק ב-2023-02-19.
10. ↑  "Pane Fritto (Fried Bread) Recipe on Food52". *Food52* (באנגלית אמריקאית). נבדק ב-2023-02-19.
11. ↑  "Fried Bread - sweet or savory (pane fritto)". *Mangia Bedda* (באנגלית אמריקאית). 2023-01-25. נבדק ב-2023-02-19.
**כהנא חי** הייתה תנועה פוליטית ימנית קיצונית ישראלית וארגון טרור, שהוקמה עקב פיצול בתנועת כך לאחר רצח מנהיגה מאיר כהנא ב־1990. התנועה פעלה עד להוצאתה מחוץ לחוק במרץ 1994 בעקבות טבח מערת המכפלה.

היסטוריה
--------

כהונא חי הוקמה על ידי פורשים מתנועת כך, לאחר רציחתו של מנהיג כך, הרב מאיר כהנא, בשנת 1990. בראש הפורשים עמד בנו של הרב מאיר כהנא, הרב בנימין זאב כהנא. אליו הצטרפו, בין השאר, יקותיאל בן יעקב (מייק גוזובסקי) ודוד אקסלרוד. מרכז התנועה היה בהתנחלות כפר תפוח שם הוקמה ישיבת הרעיון היהודי, פעילות מרכזית נוספת של תנועת "כהנא חי" הייתה הוצאת עלון פרשת השבוע "דרכה של תורה" ברוח התנועה.

למרות שמלבד הרב בנימין זאב כהנא לא היה בין הפורשים אף פעיל בולט מתנועת כך, הציבור היה מודע לה ובעטיה היה מודע לפילוג שחל בין ממשיכי דרכו של מאיר כהנא. זאת משום ששתי המפלגות, כך וכהנא חי, ניסו להתמודד בבחירות לכנסת. המפלגה ניסתה להתמודד בבחירות לכנסת השלוש עשרה ב-1992 אך נפסלה, יחד עם כך, על ידי ועדת הבחירות המרכזית. כך נפסלה עקב תיקון מס' 9 לחוק יסוד: הכנסת משנת 1985 שהתיר פסילת רשימה שהמצע שלה מהווה הסתה לגזענות, ו"כהנא חי", שהגישה את ספר התנ"ך בתור מצע, נפסלה משום שהמצע שלה אינו קונקרטי.

ביום השנה השני להרצחו של הרב מאיר כהנא, בנובמבר 1992, זרקו שלושה מפעילי התנועה רימון רסס אל שוק הקצבים שבעיר העתיקה בירושלים, רצחו פלסטיני ופצעו שבעה אחרים.

באפריל 1992 דובר התנועה קיבל אחריות על תקיפת מסגד בכפר פלסטיני.
שתי התנועות, כך, בראשותו של ברוך מרזל ותנועת 'כהנא חי', בראשותו של בנימין זאב כהנא, הוגדרו בישראל כארגון טרור והוצאו אל מחוץ לחוק במרץ 1994 בעקבות טבח מערת המכפלה בידי ברוך גולדשטיין שהיה פעיל כך. פעילי התנועות המשיכו מאז בהפצת רעיונותיהם בלא מסגרת מפלגתית מסודרת, כך שהפילוג ביניהם הלך והיטשטש. ב-31 בדצמבר 2000, נרצחו הרב בנימין זאב כהנא ואשתו בפיגוע ירי על ידי מחבלים ובעקבות הרצח היטשטש הסממן האחרון לפילוג בין ממשיכי דרכו של הרב מאיר כהנא.

הערות שוליים
------------

1. ↑  שלי לוי, יונתן ארליך, ‏אלימות פוליטית מצד יהודים בישראל, באתר מרכז המחקר והמידע (ממ"מ) של הכנסת, 17 באוגוסט 2005
2. ↑  שלי לוי ויונתן ארליך, מסמך רקע בנושא: אלימות פוליטית מצד יהודים בישראל, באתר הכנסת, ‏17 באוגוסט 2005
3. ↑  Israelis Arrest Kahane's Son For an Attack on a Mosque בניו יורק טיימס
4. ↑  הכרזה לפי פקודת מניעת טרור התש"ח–1948, ילקוט הפרסומים 4202, 13 במרץ 1994
{{אישיות כדורגל
| שם = ראצ'יד צ'ירינו
| שם בשפת המקור = Rachid Chirino
| תמונה =
| כיתוב = 
| שם מלא = ראצ'יד אנריקה צ'ירינו סראנו
| תאריך לידה = 21 באוקטובר 2000
| מקום לידה = קסאדה, קוסטה ריקה
| גובה = 1.74 מטר
| תפקיד כשחקן = קשר כנף
| שנות נוער = –2019
| מועדוני נוער = סן קרלוס
| שנים כשחקן = 2019–2023   
 2023–   
 2024–
| מועדונים כשחקן = סן קרלוס   
 מכבי נתניה   
 ← [[הפועל אום אל-פחם]
| הופעות כשחקן = 134 (18)   
 10 (1)   
 0 (0)
| תאריך עדכון = 1 בפברואר 2024
| שנים בנבחרת כשחקן = 2021–
| נבחרת כשחקן = נבחרת קוסטה ריקה בכדורגל קוסטה ריקה
| הופעות בנבחרת כשחקן = 1
| שערים בנבחרת כשחקן = 0
| תאריך עדכון נבחרת = 14 ביולי 2023
}}
**ראצ'יד אנריקה צ'ירינו סראנו** (בספרדית: **Rachid Enrique Chirino Serrano**; נולד ב-21 באוקטובר 2000 בקסאדה שבקוסטה ריקה) הוא כדורגלן קוסטה ריקאי המשחק בעמדת קשר הכנף בקבוצת הפועל אום אל-פחם מליגת העל הישראלית ובנבחרת קוסטה ריקה.

קריירת מועדונים
---------------

צ'ירינו גדל במחלקת הנוער של סן קרלוס. בשנת 2019 החל לשחק בקבוצה הבוגרת של המועדון במסגרת ליגת העל של קוסטה ריקה. בסך הכל ערך 134 הופעות ליגה במדי המועדון, בהן הבקיע שמונה שערים.

ב-31 ביולי 2023 חתם צ'ירינו על חוזה לשלוש שנים במכבי נתניה מליגת העל הישראלית. ב-1 באוקטובר 2023 הבקיע את שער הבכורה שלו בקבוצה בהפסד 3-2 למכבי חיפה.

ב-5 בפברואר 2024 הושאל להפועל אום אל-פחם מהליגה הלאומית.

קריירה בינלאומית
----------------

ב-21 באוגוסט 2021 ערך צ'ירינו את הופעת הבכורה שלו בנבחרת קוסטה ריקה, בתיקו 0-0 נגד נבחרת אל סלוודור במשחק ידידות.

תארים
-----

סן קרלוס
* אליפות קוסטה ריקה (1): 2018/2019 קלאוסורה

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams

הערות שוליים
------------

1. ↑  תומר חבז, ‏רשמית: ראצ'יד צ'ירינו חתם במכבי נתניה ל-3 שנים, באתר ONE‏, 31 ביולי 2023
האדמו"ר מפשעווארסק בתפילה
רבי **חיים אריה לייבוש לייזר** (נולד: 23 באוגוסט 1938 כ"ו אב ה'תרצ"ח) הוא האדמו"ר השלישי מפשעווארסק, באנטוורפן.

תולדותיו
--------

נולד בפשבורסק (אז בגליציה, כיום בפולין) לרבי יעקב לייזר, לימים האדמו"ר השני מפשעווארסק, ולאלטא בינה, בתו של רבי משה יצחק גווירצמן, לימים האדמו"ר הראשון מפשעווארסק. בשנות השואה שהה בסיביר. לאחר המלחמה שהה עם הוריו בדרום פולין בעיר קראקוב. שם היה תלמידו של הרב עקיבא גרוס רבה של גלייביץ. ב-1948 עברה משפחתו לפריז וב-1957 לאנטוורפן. בשנת ה'תשט"ו (1955) החל ללמוד בישיבת בעלז בירושלים. כאביו וסבו, היה לחסידו של רבי אהרן מבעלז[דרוש מקור] על אף חילוקי הדעות ביחס למדינת ישראל.

בשנת ה'תשי"ח, נשא לאישה את מלכה מינדל חנה, בתו של רבי אלתר יעקב יצחק וגשל, האדמו"ר מלנצהוט, והתגורר בוויליאמסבורג, שם היה קשור אל רבי יקותיאל יהודה הלברשטאם מקלויזנבורג, רבי יואל טייטלבוים מסאטמר, ולרבי יעקב יוסף טברסקי מסקווירה, לחצרו בניו סקוור היה נוסע בשמחת תורה מדי שנה.

בשנת ה'תשל"ה התאלמן מאשתו ונשא בשנית את אחייניתה שלאמצא, בת רבי יהושע מרדכי אלעזר וגשל, האדמו"ר מלנצהוט. ב-1992 חזר להתגורר לצד אביו באנטוורפן, ולאחר פטירת אביו בכ"ז חשוון ה'תשנ"ט (נובמבר 1998) מונה לאדמו"ר במקומו.

דרכו ושיטתו
-----------

רבי לייבוש מחזיק בדעות רבו, רבי יואל טייטלבוים, מתנגד לציונות וקרוב לעדה החרדית. הוא אינו הולך לכותל המערבי ומקפיד על דיבור בשפת יידיש. הוא אוסר על המתפללים בבית מדרשו בירושלים לדבר בעברית גם בביתם.

  

בשנת ה'תשע"ז ערך עם רבי יקותיאל יהודה מסאטמר מסע לצרפת, במטרה לעודד את יהודי המקום לא לעלות לישראל, בנימוק שהם יידרדרו שם מבחינה רוחנית.

בניגוד לאביו ולסבו מקפיד הרב לייזר על תפילה בזמנה גם בשבתות וחגים. הוא צמצם את עריכת הטיש בליל שבת לפעם בחודש. 

הוא משמש גם כנשיא כולל חבת ירושלים - צדקת רבי מאיר בעל הנס באירופה.

משפחתו
------

מאשתו הראשונה יש לו חמישה ילדים. בהם:

* בנו רבי נפתלי אלימלך דוד, רב החסידות בלונדון
* בנו רבי אלתר יהושע העשיל, רב החסידות בוויליאמסבורג.
* חתנו רבי יוסף נפתלי וגשל, מו"ל ספרי י"ג אורות

מאשתו השנייה יש לו 12 ילדים. בהם:

* בנו רבי יוסף צבי, רב החסידות במונסי
* חתנו רבי אלעזר פרידמן דיין בקהילת סאטמר אנטוורפן
* בנו שלום, יצא בשאלה מתגורר בישראל והשתתף בתוכנית "סליחה על השאלה" בתור יוצא בשאלה.
* בנו מאיר נתן אברך באנטורפן

קישורים חיצוניים
----------------

* יוסי נכטיגל, ‏שמחת פשעווארסק: ריקוד האדמו"ר, באתר כיכר השבת, 1 בנובמבר 2009
* ישראל כהן. צילום: די וואך, ‏גלריה: הרבי מפשעווארסק ערך טיש מלווה מלכה במונסי, באתר כיכר השבת, 27 במאי 2014
* שלמה זינגר, הן הן זכרונם • הילולת הרה"ק מפשעווארסק זי"ע בצל בנו האדמו"ר שליט"א, ג' בכסלו ה'תשע״ו. ותמונות נוספות, באתר jdn

הערות שוליים
------------

1. ↑  בצל המתיחות בין האדמו"רים: בן הרבי מאנטוורפן ביקר בבעלזא - בחדרי חרדים, באתר בחדרי חרדים
2. ↑  היה מתאכסן בבית ידידו חתן הרבי, רבי חי יצחק טברסקי, האדמו"ר מרחמסטריווקה ארצות הברית כיום)
3. ↑  פייביש קעלערמאן, כתב בחדרי חרדים בבלגיה, היסטוריה: עידן חדש ביחסי בעלז-פשעווארסק, באתר בחדרי חרדים, 11 במרץ 2010
4. ↑  ישראל כהן, ‏האדמו"רים מסאטמר ופשעווארסק במסע מיוחד לצרפת, באתר כיכר השבת, 4 ביולי 2017; ישראל כהן, ‏האדמו"ר מסאטמר זעק ליהודי צרפת: "אל תעלו לישראל", באתר כיכר השבת, 5 ביולי 2017
5. ↑  ראה דינר בראשותו, באתר jdn
6. ↑  אליהו גליל, בן האדמו"ר יצא נגדו: "איך אפשר להיות כל כך אכזרי?", באתר ישראל היום, ‏26 במאי 2020
פירוש נוסף ערך זה עוסק בקבוצת כדורסל. אם התכוונתם לאגודת 
מכבי ביאליק זוכת יורולינג 2012השחייה, ראו מכבי קריית ביאליק (שחייה).

סמל הקבוצה בעבר
**מכבי עירוני קריית ביאליק** היא קבוצת כדורסל ישראלית מהעיר קריית ביאליק המתמודדת בליגה א' צפון.

היסטוריה
--------

הקבוצה העפילה לליגה הלאומית בסיום עונת 2001/02, בנוסף לזכייה בגביע האיגוד. בעונת הבכורה סיימה הקבוצה במקום הרביעי והפסידה בחצי גמר הפלייאוף לאליצור אשקלון 3-0. בעונת 2003/04 סיימה במקום התשיעי. בעונת 2004/05 סיימה במקום האחרון עם ניצחון בודד לאורך כל העונה ונשרה לליגה השלישית.

בעונת 2010/11 הגיעה הקבוצה עד למשחק הגמר של גביע האיגוד, אך הפסידה לקבוצת הפועל אילת בסיכום שני מפגשים. 

בסיום עונת 2011/12, העפילה הקבוצה לליגה הלאומית לאחר ניצחון חוץ בהארכה במחזור האחרון מול מכבי קריית מוצקין 71-75.

בסיום עונת 2012/13, ירדה קריית ביאליק ליגה הארצית ובחלוף עונה נוספת ירדה הקבוצה לליגה א'

המועדון מפעיל שבע קבוצות גיל במחלקת הנוער המתחרות בליגות השונות.

הקבוצה מארחת את משחקיה ב"מתנ"ס גבעת הרקפות"

אימנו את קבוצת הבוגרים :רוני שיפטן, יואב גרשון, זיו תבור

בסיום עונת 2017/18 העפילה הקבוצה לליגה הארצית.

בסיום עונת 2018/19 ירדה הקבוצה לליגה א' אך נשארה עונה נוספת לאחר שאליצור פתח תקווה סטלמך ויתרה על מקומה בליגה.

בסיום עונת 2020/2021 ירדה הקבוצה לליגה א', בה היא משחקת החל מעונת 2021/2022.

תארים והישגים
-------------

* **גביע האיגוד**:
	+ **זכייה (1)**: 2002
	+ גמר: 2011

שחקני עבר בולטים
----------------

* טוני יאנגר
* ליאור שגב
* שמוליק ברנר
* ישראל ישי
* עדי כרמונה
* תמיר רטנבך
* שלמה יאסו
* ארט האוזי
* יוג'ין לג'ין
* אורן רדמי
* כפיר מרדכי
* זיו תבור
* אילי נוימן
**גיא פרידמן** (נולד ב-16 בינואר 1971) הוא שחקן, זמר, כוכב ילדים ומדבב ישראלי. התפרסם בזכות תפקידו בסדרה פרפר נחמד. מוכר גם מהשתתפותו בסדרות הטלוויזיה, הופעותיה והצגותיה של כוכבת הילדים רינת גבאי.

קריירה
------

### כשחקן

שיחק ב-1995 בקלטת "דגדוגים" בתפקיד יונתן הקטן, ובאותה שנה גם השתתף במחזמר "גריז".

ב-1996 הנחה את "עלית - תעשייה מתוקה", שיחק בקלטת הילדים "גומות החן של זוהר" בתפקיד אלוהים, ושיחק בחנוכה של אותה שנה את החתול במחזמר "עליסה בארץ הפלאות" לצד חני נחמיאס.

בשנת 1998 שיחק את משה ירחמיאל בחסמב"ה המחזמר, הנחה את "ג'ונגל הסיפורים", ושיחק את קיפי בן קיפוד בעונה השנייה של "רחוב סומסום".

משנת 1998 ועד ל-2004 שיחק ב"פרפר נחמד" בתור גיא שרון.

ב-2000 שיחק את דודידו ב"דפנה ודודידו".

בחנוכה של שנת 2001 שיחק במחזמר "עמי ותמי".

בחנוכה של שנת 2002 שיחק במחזמר "צי.פי חברה מכוכב אחר".

בשנת 2004 גילם את טריקי הרובוט בקלטת "טולי בלבולי בארץ פטפטת" ובשנת 2006 גילם את סטקאטו ב"טולי בלבולי בממלכת המוזיקה", ובאותה שנה הנחה את התוכנית "שירי משחק" ששודרה בערוץ לולי והשתתף בהצגות הילדים "בנצי", "אדון חלום", ו"איך שירים באים אל לב האדם" בהפקת התיאטרון שלנו, וכמו כן השתתף בסדרות של דורון מור ורינת גבאי (אותה הכיר ששיתפו פעולה בהצגות, בהופעות ובסדרות של הוט).

ב-2010 גילם את שושן בסדרה "גינת הפלאים של רינת".

בשנת 2013 התארח אצל "קישקשתא מארח כוכבים" בחינוכית.

בשנת 2016 גילם את יהודה המכבי ב"גיבורי האור - עושים ניסים ונפלאות".

משנת 2017 ועד היום משחק לצד שרון שחל בהצגה "חגיגה בחווה",

בחנוכה של שנת 2017 השתתף במופע "מותק של פסטיבל" והשתתף במופע הזה גם ב-2009 וב-2011.
בשנים 2023/2022 השתתף במחזמר לחנוכה "תיבת נח" יחד עם רינת גבאי וטוביה צפיר.

### כמדבב

בשנת 1998 דיבב את דובי בסדרה "בסל הבובות".

בשנת 2000 דיבב את הורטון הפיל בסדרה "ד"ר סוס" ודיבב את טומי ב"חוות סוסי הפוני".

בשנת 2002 גילם דמויות שונות בסרט "הרפתקאותיו של טוב טוב הגמד".

בשנת 2005 גילם דמויות שונות בסדרה "אגדות אנדרסן".

בשנת 2008 דיבב את טוני ג'ונס בסדרה בערוץ הילדים "קסם המג'י"

בשנת 2009 דיבב בדיבוב האחרון שלו ב"היה היה - דואגים לכדור הארץ".

### כזמר

ב-1991 השתתף בקדם אירוויזיון כחלק מלהקת שיר עם השיר "כל שנה".

ב-1995 היה זמר ליווי של ליאורה שייצגה את ישראל באירוויזיון 1995.

ב-1997 השתתף כאחד מחברי הלהקה בתוכנית "במקום הראשון" לצד חני נחמיאס בערוץ 2 במסגרת הזכיינית "רשת".

ב-2003 וב-2004 היה זמר ליווי בפסטיגל.

ב-2007 שר בקלטת הילדים "איך בוחרים שם לאחותי הקטנה?".

ב-2008 השתתף כזמר בתוכנית "זו ילדותי" לצד רמה מסינגר.

קישורים חיצוניים
----------------

ויקישיתוף מדיה וקבצים בנושא **גיא פרידמן** בוויקישיתוף
* גיא פרידמן, סרטונים בערוץ היוטיוב
* גיא פרידמן, במיזם "אישים" לתיעוד היצירה הישראלית
* גיא פרידמן, במסד הנתונים הקולנועיים IMDb (באנגלית)
* טלי בנדו לאופר, בסופ"ש ב"זמן מעריב": כוכב הילדים מספר על היציאה מהארון, באתר nrg‏, 27 בספטמבר 2007
צלפים מיחידת מגלן במהלך מבצע "גיל הזהב" המתואר בספר.
**כצל ציפור** הוא ספר שכתב יאיר אנסבכר ויצא לאור בשנת 2009 בהוצאת ידיעות אחרונות. הספר מתאר את השירות הצבאי מנקודת מבטו האישית של המחבר (בשנים 2002–2006) לאורך מסלול ההכשרה המפרך של יחידת מגלן, במהלכו הוא עובר אימונים, מסעות, ניווטים, הכשרות שונות וכן פעולות מבצעיות. אף על פי שלאורך רוב הספר אנסבכר מתאר את ההערצה שרחש לצה"ל; בחלק האחרון של הספר, העוסק במלחמת לבנון השנייה, מעיד אנסבכר על התפכחות מהירה מהחלום הצה"לי ועל שבר גדול בין שירותו הסדיר והכשרתו לבין המלחמה בלבנון ב-2006.

על הוצאת הספר
-------------

הספר נכתב במהלך שירותו הסדיר של יאיר אנסבכר בשנת 2005 והסתיים בפרק דמיוני במהלכו יוצאים לוחמי היחידה למבצע יזום בדרום לבנון כנגד חזבאללה. בגרסה ראשונית זו נשלח הספר להוצאות הספרים אך לא התקבל. בשנת 2006 פרצה מלחמת לבנון השנייה ואנסבכר הצטרף לחבריו בלחימה בלבנון. לאחר חזרתו מן המלחמה שינה את הפרק האחרון ותיאר בו את קורותיו האמיתיות במלחמה. הספר יצא לאור בהוצאת ידיעות אחרונות.

קישורים חיצוניים
----------------

ויקישיתוף מדיה וקבצים בנושא **כצל ציפור** בוויקישיתוף
* יאיר אנסבכר, ציפור בארץ הארזים, באתר ynet, 31 במרץ 2009
* עמוס מדר, ‏כצל ציפור, באתר כיפה, 30 באפריל 2009
* יאיר אנסבכר, על הדשא לפני המלחמה, באתר ynet, 26 במרץ 2009
* עפרה לקס, צחוק צבאי - תרבות ופנאי (ספר), באתר ערוץ 7, 23 באפריל 2009
* ביקורת על הספר, באתר של זאב גלילי
* ביקורת על הספר, באתר דתילי
* קישור לתיאור האירוע בו זכה לצל"ש ניר הירשהורן, באתר הגבורה
* מאמר מאת יאיר אנסבכר על הקמת חטיבת הקומנדו, בבלוג הביטחוני "על הכוונת"
* מאמר מאת יאיר אנסבכר על לקחיו ממלחמת לבנון השנייה ,בבלוג הביטחוני "על הכוונת"
* יאיר אנסבכר, למדינת ישראל דרוש אומץ, באתר nrg‏, 11 באוגוסט 2014
* כצל ציפור, באתר OCLC (באנגלית)
קלף יום הדין
**יום הדין** נקרא גם בשמות: הדין, יום הדין האחרון, המלאך, ההתחדשות, ההתעוררות, העידן ותחיית המתים, הוא קלף מספר 20 בארקנה הגדולה של קלפי הטארוט, והוא מזוהה עם האדס.
הקלף מתאר לרוב מלאך שתוקע בחצוצרה בעלת דגל עם צלב באמצע שמספר מתים (לרוב שלושה) קמים לתחייה.

משמעות הקלף
-----------

זה קלף המדבר על התעוררות רוחנית. מצב בו למישהו יש תובנה פתאומית לגבי דברים והוא מגלה דברים חדשים.

הקלף מייצג מצב של שינוי, התעוררות ומודעות.

בקלף מחבילת ויסקונטה ספורצה, מופיעים זוג מלאכים תוקעים בחצוצרות מתחת לאלוהים-האב הנושא את חרב הצדק, כדרך להעביר את המסר שיום הדין משלב את התקומה לחיים עם עשיית צדק אלוהי.

בחבילת המינקיאטה המלאך עם החצוצרות מייצג את התהילה, או את השם – הטוב או הרע – שיצר לעצמו אדם בחייו. העיר ברקע היא פירנצה, ועל הדגל מופיע הסמל של משפחת מדיצ'י, והקלף מסמל את תהילת הנצח שמשפחת מדיצ'י זכתה בה בזכות מעשיה.

בחבילת הטארוט של השחר המוזהב, הותאם הקלף לאות ש', וליסוד האש.

קישורים חיצוניים
----------------

ויקישיתוף מדיה וקבצים בנושא **יום הדין** בוויקישיתוף

הערות שוליים
------------

1. ↑  הילה טארוט, **פשוטארוט**
2. ↑  קלף יום הדין, באתר www.mr-kaplan.com

| קלפי טארוט |
| --- |
| הארקנה הגדולה | השוטה, הקוסם, הכוהנת, הקיסרית, הקיסר, הכהן הגדול, הנאהבים, המרכבה, הצדק, הנזיר, גלגל המזל, כוח, התלוי, המוות, המיזוג, השטן, המגדל, הכוכב, הירח, השמש, יום הדין, העולם |
**קייטי גריימס** (באנגלית: **Katie Grimes**; נולדה ב-8 בינואר 2006) היא שחיינית אמריקאית, פעמיים ברציפות סגנית אלופת העולם (בודפשט 2022 ופוקואוקה 2023) במשחה ל-400 מטר מעורב אישי, סגנית אלופת עולם (בודפשט 2022) במשחה ל-1500 מטר חופשי וזוכת מדליית ארד באליפות העולם (פוקואוקה 2023) במשחה ל-10 ק"מ במים פתוחים.

ביוגרפיה
--------

גריימס נולדה וגדלה בלאס וגאס שבמדינת נבדה, ארצות הברית. מתאמנת בקבוצת סנדפייפרס בלאס וגאס, נבדה בהדרכתו של רון אייקן, לצדם של אלופים אולימפיים, קודי מילר, בואי בקר, אריקה סאליבן, בלה סימס וקלייר ויינסטין.

### 2021

#### אולימפיאדת טוקיו

במבחנים האמריקאים לאולימפיאדת טוקיו שנערכו באומהה, נברסקה, בחודש יוני 2021, סיימה גריימס במקום השני אחרי קייטי לדקי במשחה ל-800 מטר חופשי בתוצאה של 8:20.36 דקות, בהיותה בת 15, הייתה לספורטאית הצעירה ביותר במשלחת האמריקאית. במשחקים האולימפיים עצמם היא סיימה במקום רביעי בתוצאה של 8:19.38 דקות. בשלב המוקדמות היא קבעה תוצאה של 8:17.05 דקות ועלתה שנייה למשחה הגמר.

### 2022

#### סגנית אלופת עולם

באליפות העולם שנערכה בבודפשט, הונגריה ביוני 2022 זכתה גריימס בשתי מדליות כסף, במשחה ל-1500 מטר חופשי בשיא אישי חדש של 15:44.89 דקות, אחרי קייטי לדקי (15:30.15 דקות) ולפני לני פליסטר מאוסטרליה (15:57.61 דקות) ובמשחה ל-400 מטר מעורב אישי בשיא אישי חדש נוסף של 4:32.67 דקות, אחרי סאמר מקינטוש מקנדה (4:32.04 דקות) ולפני בת ארצה אמה ואיינט (4:36.00 דקות). נוסף לכך, היא סיימה במקום חמישי במשחה מים פתוחים ל-10 ק"מ בתוצאה של 2:02:37.2 שעות.

### 2023

באליפות העולם שנערכה בפוקואוקה ביולי 2023 זכתה במדליית ארד במשחה למים פתוחים ל-10 ק"מ בתוצאה של 2:02:42.3 דקות, אחרי לאוני בק מגרמניה (2:02:34.0 שעות) וצ'לסי גובקה מאוסטרליה (2:02:38.1 דקות). חמישה ימים לאחר מכן, היא סיימה במקום תשיעי במשחה שליחים משולב 4x1.25 ק"מ, חמישה ימים לאחר מכן, בתחרות בבריכה היא סיימה במקום שמיני מבשחה ל1500 מטר חופשי בתוצאה של 16:04.21 דקות, בשלב המוקדמות היא קבעה תוצאה של 16:01.47 דקות ועלתה שביעית למשחה הגמר. חמישה ימים לאחר מכן, היא זכתה במדליית כסף במשחה ל-400 מטר מעורב אישי בשיא אישי חדש של 4:31.41 דקות, אחרי סאמר מקינטוש שקבעה שיא אליפות חדש של 4:27.11 דקות ולפני ג'נה פורסטר מאוסטרליה (4:32.30 דקות).

שיאים אישיים
------------

### בריכה אולימפית

* 200 מטר חופשי: 1:57.55 דקות (2023)
* 400 מטר חופשי: 4:05.18 דקות (2023)
* 800 מטר חופשי: 8:17.05 דקות (2021)
* 1500 מטר חופשי: 15:44.89 דקות (2022)
* 200 מטר גב: 2:09.52 דקות (2022)
* 200 מטר פרפר: 2:08.77 דקות (2023)
* 400 מטר מעורב אישי: 4:31.41 דקות (2023)

### בריכת 25 מטר

* 400 מטר חופשי: 4:01.85 דקות (2022)
* 800 מטר חופשי: 8:12.20 דקות (2022)
* 1500 מטר חופשי: 15:42.05 דקות (2022)
* 200 מטר גב: 2:02.34 דקות (2022)
* 200 מטר פרפר: 2:04.16 דות (2022)
* 400 מטר מעורב: 4:27.11 דקות (2022)

קישורים חיצוניים
----------------

| עיינו גם בפורטל: |
| --- |
|  | **פורטל שחייה** |

* קייטי גריימס, באתר olympedia.org
* קייטי גריימס, באתר Swimrankings
* קייטי גריימס, באתר SwimSwam
**בית ספר למטומטמים** (ברוסית: **Школа для дураков**; באנגלית: **A School for Fools**) הוא רומן מאת הסופר הרוסי-קנדי סשה סוקולוב. הטיוטה הראשונה של הספר נכתבה ברוסית, הושלמה ב-1973 והודפסה בהפצה עצמית (סָאמִיזְדָאט). ב-1975 הוגש כתב היד להוצאה האמריקנית לספרות רוסית ארדיס. הספר יצא לאור בארצות הברית ב-1976. בשנת 1977 הוציאה ארדיס את המהדורה האנגלית, בתרגומו של קארל פרופר. הספר יצא לאור בעברית בהוצאת כרמל בשנת 2022, בתרגומו של טינו מושקוביץ.

עלילת הספר
----------

לרומן אין עלילה ליניארית. הוא מתאר אירועים המסופרים על ידי הדמות הראשית. הגיבור הוא תלמיד הסובל מהפרעת זהות דיסוציאטיבית ומתפיסת זמן לא ליניארית, שלדעתו ירש מסבתו. הוא נמצא בדיון מתמיד עם "האני האחר" שלו, ומתקשה להבחין בין "אתמול", "היום" ו"מחר".

הוא לומד בבית ספר לילדים מיוחדים, בכיתה שבה מלמד המורה האהוב עליו, הגאוגרף פאבל פטרוביץ' נורווגוב, שהמְספר-גיבור מכנה אותו גם סול פטרוביץ'. הוא גם מאוהב במורָה ששמה וטה. תיאור חייהם וחייהן של כמה דמויות משניות אחרות מדגיש את המציאות של המשטר הסובייטי הדכאני.

לאחר סיום הלימודים עובר הגיבור לעבוד בעבודות שונות, מ"השחזת עפרונות" ועד ניצוח על תזמורת. העלילה מסתיימת בפתאומיות כאשר למְספר נגמר הנייר.

לאחר פרסום הספר
---------------

**וולפגנג קסאק** תיאר את הספר כ"יצירה הסוריאליסטית ביותר של הספרות הרוסית המודרנית".

**מיכאיל ברג** הדגיש את חשיבותה של השקפת העולם הנוצרית ביצירה, וציין כי השפה הייחודית והמוזרויות הקומפוזיציוניות של הספר הן נכס יוצא דופן שמקורו במוזרויותיו של הגיבור.

**מארק ליפובצקי** ציין כי **בית ספר למטומטמים** מתכתב ישירות עם המסורת הספרותית של ולדימיר נבוקוב, ופורץ את הדרך לתופעות החשובות והמעניינות ביותר של הפרוזה הרוסית של המאה ה-21, כולל יצירות של אלכסנדר גולדשטיין, דניס אוסוקין, ניקולאי קונוב, אנדרו לבקין, אלכסנדר איליאנן, סטניסלב לבובסקי ואחרים.

קישורים חיצוניים
----------------

* אתר למנויים בלבד ניסן שור, "בית ספר למטומטמים": יצירה מסחררת, שחותרת תחת האידיאולוגיה הסובייטית, באתר הארץ, 14 בספטמבר 2022

הערות שוליים
------------

1. ↑  Дмитрий Волчек, Беседа с Сашей Соколовым, Радио Свобода, ‏4 באוגוסט 2003
2. ↑  בית ספר למטומטמים - כרמל ספרים, באתר כרמל ספרים, ‏3 ביוני 2022
3. ↑  Казак, Вольфганг (1996). *Лексикон русской литературы XX века* [*Lexicon of Russian literature of the XX century*] (ברוסית). M.: РИК «Культура». pp. 392–393. ISBN 5-8334-0019-8.
4. ↑  Berg, Mikhail (1985). "Новый жанр (читатель и писатель)" [New genre (reader and writer)]. *А—Я: Литературное издание* (ברוסית) (1): 6.
5. ↑  Lipovetsky, Mark (2014). "«Ардис» и современная русская литература: тридцать лет спустя" ["Ardis" and modern Russian literature: thirty years later]. *Новое литературное обозрение* (ברוסית) (125).
קומפטומטר משנת 1920
מודעה לבית ספר קומפטומטר מהמאה ה-19. בשיאם, פעלו כ-150 בתי ספר כאלה במדינות רבות
**קומפטומטר** הוא סוג של מכונת חישוב מכנית. הקומפטומטר היה התקן החישוב הראשון אשר הופעל על ידי לחיצת מקשים בלבד. המקשים סודרו בשבכה של עמודות אופקיות ואנכיות.

"קומפטומטר" היה השם המסחרי של חברת "Felt and Tarrant" משיקגו (שלימים תיקרא "חברת קומפטומטר" ולאחר מכן "חברת ויקטור קומפטומטר"). לאחר שנת 1961 השם המסחרי עבר לבעלותה של חברת Sumlock-Comptometer בבריטניה. התכנון המקורי הומצא כפטנט בשנת 1887 על ידי דור פלט האמריקני.

למרות שמטרתו העיקרית של הקומפטומטר הייתה חיבור, היה ביכולת המכונה לבצע חילוק, כפל וחיסור. גרסאות קומפטומטר מיוחדות שנבדלו במערכי המקשים יוצרו למגוון מטרות ביניהן חישוב מטבע וחישוב משקל, כשבחלקן שתי הספרות הימניות לא היו עשרוניות.

מפעיל מיומן, מסוגל יכול לחברבעזרת הקומפטומטר במהירות, בשימוש במספר אצבעות בעת ובעונה אחת והזנת מספר ספרות בו זמנית. עובדה זו הפכה את הקומפטומטר למהיר יותר ממחשבונים אלקטרוניים. זו הסיבה, שעבור מספר יישומים מיוחדים נותרו מכונות אלו בשימוש עד שנות ה-90 של המאה ה-20. אך למעט קומץ מכונות כולן הוחלפו על ידי תוכנת מחשב.

חברת Felt and Tarrant פתחה בתי ספר שלימדו את הפעלת המכונה ואימנו בה, בהדגשת מהירות מצד אחד, ומיעוט שגיאות מצד שני. בתי הספר העניקו תעודות שמשקלן היה רב בקבלה למשרת "מחשב", בדומה למשקלן של תעודות מבתי ספר לאימון בהפעלת מכונת כתיבה בקבלה למשרת כתבנית. בשיאם, בשנות ה-20 וה-30 של המאה ה-20 פעלו ברחבי העולם כ-150 בתי ספר כאלו שהכשירו אלפי או עשרות אלפי מפעילי קומפטומטר מיומנים מדי שנה. כמעט כל התלמידים בבתי ספר אלו היו נשים. הזמינות של כוח אדם מיומן ומדופלם סייעה למכירת המכונות, ומשרדים גדולים כמו בנקים, חברות ביטוח, משרדי ממשלה, חברות שינוע מטענים ועוד הפעילו "חדרי חישוב" בהם עבדו "מחשבים אנושיים" שכל אחד מהם (בדרך כלל "כל אחת מהן") ביצע חישובים בעזרת קומפטומטר מתחילת יום העבודה ועד לסיומו.

מקורות
------

* Darby E: "It all adds up: The growth of Victor Comptometer Corporation", Victor Comptometer Corporation, 1968.

קישורים חיצוניים
----------------

ויקישיתוף מדיה וקבצים בנושא **קומפטומטר** בוויקישיתוף
* קומפטומטר "ביוגרפיה של מכונה"– מידע היסטורי מקיף, ביוגרפיה של דור פלט וכן מידע אודות מודלים שונים
* "מכונות קומפטומטר ומחשבונים מופעלי מקשים" – תיאורים ותמונות
* חוברת ההפעלה של הקומפטומטר,
* תמונת קומפטומטר
**עמנואל (מנס) פרת (פרנסקי)** (3 ביוני 1911 – 8 במרץ 1987) היה ממייסדי חיל החימוש הישראלי ומפקדו. המדען הראשי של מערכת הביטחון וחתן פרס ביטחון ישראל עבור חלקו בהקמת הקריה למחקר גרעיני - נגב.

ביוגרפיה
--------

פרת נולד בפולין בשנת 1911 ועלה לארץ ישראל בשנת 1936. הוא הצטרף לארגון ההגנה בסמוך לעלייתו ובמלחמת העולם השנייה הצטרף אל הצבא הבריטי, ועסק בארגון יחידת ההנדסה של הבריגדה היהודית. בשנת 1944 הוא הוסמך כמהנדס בניין.

לאחר הקמת צה"ל, הצטרף פרת לשורותיו כסגן קצין חימוש ראשי תחת אשר פלד. בשנת 1949 מונה פרת לראש שירותי הנדסת חימוש, בדרגת סגן-אלוף, ובשנת 1950 פרש מהשירות. כעבור חודשים ספורים הוא נקרא לשוב לשירות במטרה לארגן את חיל החימוש המתהווה, אשר פעל עד אותה עת כמסגרת אחת לשירות החימוש, שירות הנדסת חימוש, חיל חימוש וציוד, חיל הטכנאים, שירות הובלה ויחידות נוספות. במסגרת עבודתו לאיגוד היחידות, נקבעו לראשונה נהלים קבועים ואחידים לטיפול ואחזקת כלי נשק והוקם לראשונה מערך ההדרכה של החיל להפצת הנהלים. בתחום הפיתוח נקשרו באותה עת קשריו הראשונים של החיל עם התעשיות הצבאיות.

בשנים 1951–1954 כיהן פרת כקצין חימוש ראשי, בדרגת אלוף-משנה. בשלהי כהונתו, בשנת 1954, אוחדו באופן רשמי כלל יחידות הסמך והוקם חיל חימוש. לאחר סיום תפקידו הוא התמנה לנספח צה"ל בבורמה ובשובו לישראל, בשנת 1957, פרש מצה"ל.

פרת שימש לאחר שירותו הצבאי בתפקידים שונים במערכת הביטחון: מנהל החטיבה התעשייתית לאנרגיה אטומית, מקים ומנהל הכור הגרעיני בדימונה ובשנת 1976 הוא התמנה למדען הראשי של מערכת הביטחון. עבור חלקו בהקמת קריה למחקר גרעיני - נגב הוענק לפרת פרס ביטחון ישראל לשנת 1965.

פרת נפטר ב-1987 מהתקף לב. ב-2008 כתב עליו העיתונאי איתן הבר:

> 
> פרת הוא האיש שבנה את הקריה למחקר גרעיני (קמ"ג) בדימונה - את האבנים והמלט, וגם את האורניום. אם נכונים דברי "המקורות הזרים" במשך שנים, שלמדינת ישראל יש מתקנים גרעיניים, פרת הוא האבא של המפעל הציוני הגדול הזה... בודדים מכירים את שמו, אבל לו אנו חבים את חיינו.
> 
> 
> 
> — איתן הבר, **כור מחצבתנו**, מוסף חג של "ידיעות אחרונות", 8/10/2008
>

קישורים חיצוניים
----------------

* קורות חייו באתר עמותת חיל החימוש

| קציני הטכנולוגיה והאחזקה  |
| --- |
| קציני חימוש ראשיים | אשר פלד • צבי בן יעקב • דב שמר • עמנואל פרת • עמוס חורב • ינון עזרוני • עמוס חורב • חיים דומי • אלעזר ברק • בן-ציון בן-בשט • טוביה מרגלית • משה קידר • צבי אורן • עמי סגיס • מיכאל דיין • שלום קורן • זכריה חי • חיים רונן • איל אלוק • צביקה קראוס • אליעזר בן הרוש • מישל ינקו |
| קציני הטכנולוגיה והאחזקה | אילן אליה |
הרמן ברוך על גבי כריכת ספר ביוגרפיה אודותיו
**הרמן בְּרוֹך** (**Hermann Broch**; ‏1886–1951) היה סופר יהודי-אוסטרי, הנחשב לאחד מגדולי המודרניזם ספרותי. בצעירותו המיר את דתו לנצרות קתולית, אך לעת זקנתו התחרט על כך.

ביוגרפיה
--------

ברוך נולד ב-1 בנובמבר 1886 ליוהנה ויוזף ברוך, משפחה וינאית יהודייה אמידה. בתחילה התחנך ברוך באופן פרטי. לאחר מכן במספר בתי ספר כשבמקביל עבד במפעל הטקסטיל המשפחתי ואף ניהל אותו במשך 20 שנה, בין השנים 1907 ו-1927. בתקופת מלחמת העולם הראשונה שירת בצלב האדום האוסטרי. 

בשנת 1927 החליט לנטוש את עבודתו הישנה, ולהתמסר לכתיבה. ברוך מכר את המפעל, למד במשך 4 שנים מתמטיקה, פילוסופיה ופסיכולוגיה באוניברסיטת וינה ואף התנצר. במשך שנות לימודיו התוודע לסופרים אוסטרים מהשורה הראשונה, ביניהם רוברט מוזיל, ריינר מריה רילקה, אליאס קאנטי ופרנץ בליי, ואלה השפיעו עמוקות על כתיבתו. בווינה פגש גם בעיתונאית אה פון אלש (Ea von Allesch), ולטובתה התגרש מאשתו הראשונה. הודות לסיוע של פון אלש זכה ברוך במשרת מבקר בעיתון "מודרנה ולט" ("עולם מודרני"). בשנת 1932, בהיותו בן 45, פרסם את ספרו הראשון, "הסהרורים".

באותה שנה בה פרסם את ספרו הראשון, עם התפשטות הפשיזם באוסטריה (האוסטרופשיזם), עצר ברוך את עבודתו הספרותית ולחם נגד הפשיזם. עם סיפוח אוסטריה לגרמניה על ידי הנאצים בשנת 1938 נעצר ברוך, אך הודות לסיועם של ידידיו, ובהם ג'יימס ג'ויס, השתחרר והיגר לבריטניה, משם לסקוטלנד ולאחר מכן לארצות הברית.

ברוך נפטר ב-30 במאי 1951 מהתקף לב בניו הייבן אשר שוכנת במדינת קונטיקט שבארצות הברית, מעט לפני שתכנן לבקר באירופה. על אף שבצעירותו המיר את דתו, תכנן לפני מותו לשוב ליהדותו.[דרוש מקור]

עטיפת הספר "הסהרורים"

יצירות נבחרות
-------------

מיצירותיו הנבחרות של ברוך:

* הסהרורים (Die Schlafwandler) - יצא לאור בשנת 1932
* מותו של ורגיליוס (Der Tod des Vergil) - יצא בשנת 1945

ספריו של ברוך בעברית
--------------------

* "מות וירגיל", תרגמו עזריאל אוכמני ויעקב גוטשלק, תל אביב 1984.
* "הסהרורים", תרגם גבריאל צורן, תל אביב 1988.

לקריאה נוספת
------------

* "ספרות על תקופה וספרות על ספרות" : הרמן ברוך, ולדימיר נאבוקוב ושאול טשרניחובסקי, מאת אורי אלטר, הספרות ג' 1971.
* "המסך" מאת מילן קונדרה. יצא בעברית בהוצאת כנרת-זמורה-ביתן, 2007.

קישורים חיצוניים
----------------

ויקישיתוף מדיה וקבצים בנושא **הרמן ברוך** בוויקישיתוף
* עינת יקיר, כתבה על הרמן ברוך, מקור ראשון
* מידע על הרמן ברוך (באנגלית)
* הרמן ברוך באתר aeiou (בגרמנית)
* הרמן ברוך, באתר אנציקלופדיה בריטניקה (באנגלית)
* הרמן ברוך, באתר "Find a Grave" (באנגלית)
* הרמן ברוך (1886-1951), דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007259146105171
* BIBSYS: 90085939
* BNE: XX1152651
* BnF: cb11894099d (data)
* CANTIC: a10054388
* CiNii: DA00331518
* GND: 118515551
* ICCU: CFIV020010
* ISNI: 0000 0000 8137 5963
* LCCN: n79065821
* LNB: 000076368
* MusicBrainz: 023bac00-3c2a-4b29-8ca2-139350fe72d4
* NDL: 00434422
* NKC: jn20000700240
* NLA: 35022270
* NLG: 63578
* NLK: KAC199603502
* NLP: a0000001178355
* NSK: 000053524
* NTA: 068404824
* RERO: 02-A018508529
* SELIBR: 218426
* SNAC: w6474hvd
* SUDOC: 026753901
* Trove: 796337
* ULAN: 500224480
* VcBA: 495/283490
* VIAF: 59079659
* WorldCat: lccn-n79065821

 |
**אוסקר לבנט** (באנגלית: **Oscar Levant**;‏ 27 בדצמבר 1906 - 14 באוגוסט 1972) היה שחקן קולנוע, פסנתרן, מלחין וקומיקאי יהודי-אמריקאי. התפרסם במיוחד בהופעותיו בתוכניות רדיו וטלוויזיה הומוריסטיות.

חייו
----

נולד בפיטסבורג, פנסילבניה שבארצות הברית, להורים מהגרים יהודים-אורתודוקסים מרוסיה. ב-1922, לאחר מותו של אביו מקס, עבר עם אמו אנני לניו יורק. בניו יורק למד פסנתר אצל זיגמונט סטויובסקי וב-1924 הופיע באחד מן הסרטים המדברים הראשונים שהופקו בעיר,  *Ben Bernie and All the Lads* עם שירים מאת אירווינג ברלין, אוסקר המרשטיין וחברו הטוב ג'ורג' גרשווין.

ב-1928 עבר להוליווד שם הלחין מוזיקה ללמעלה מ-20 סרטים. שירו הידוע ביותר הוא *Blame It on My Youth*. ב-1932 ביקש ללמוד הלחנה באופן רציני יותר והפך לתלמידו של ארנולד שנברג. ב-1939 נשא לאשה את ג'ון גייל (June Gale, שהייתה חברה בלהקת האחיות לבית גייל עם אחיותיה Joan ,Jane ו-Jean). הם היו נשואים 33 שנים, עד מותו והיו להם שלושה ילדים.

לבנט הפך מפורסם בשל מעני-הלשון השנונים שלו כשותף לתוכניות רדיו בשנות השלושים והארבעים בהם הגיש גם חידונים מוזיקליים, שבהם חשף רוחב ידיעות והשכלה רחבה.

בשנת 1945 השתתף בסרט "רפסודיה בכחול" המגולל את סיפור חייו של גרשווין בתפקיד עצמו, יחד עם אל ג'ולסון, ששיחק אף הוא את עצמו והיה שותף של לבנט באחת מתוכניות הרדיו שלו. לבנט שיחק בסרט נוסף שצירו המרכזי הוא המוזיקה של גרשווין "אמריקאי בפריז" מ-1951.ב-1945 הקליט כסולן בפסנתר יחד עם המנצח יוג'ין אורמנדי והתזמורת הסימפונית של פילדלפיה את היצירה "רפסודיה בכחול" עבור חברת Columbia Records, הקלטה שנבחרה ב-1990 להכלל בהיכל התהילה של פרס גראמי.

ב-1948 שיחק בסרט "רומן בלב ים" לצידה של דוריס דיי.

ב-1953 שיחק בסרט קרון הלהקה לצידו של פרד אסטר.

ב-1958 החל להגיש תוכנית ארוח בטלוויזיה בשם *The Oscar Levant Show*, בה שילב ראיונות משועשעים עם נגינה בפסנתר והסתבך לא אחת בפליטת פה. התוכנית שודרה עד 1960, עת הורדה מהשידור בעקבות הערה של לבנט לאחר התגיירותה של מרילין מונרו כדי להנשא לארתור מילר: "עתה, משמונרו כשרה, מילר יוכל לאכול אותה".

לבנט היה מכור לתרופות הרגעה ואושפז לא אחת בבית חולים פסיכיאטרי, הוא העיר בהתייחס לנגינתו המופלאה בפסנתר: "יש קו דק בין גאונות ושיגעון. אני מחקתי את הקו הזה."

לקריאה נוספת
------------

* Sam Kashner and Nancy Schoenberger, **A Talent For Genius: the Life and Times of Oscar Levant**. Silman-James Press. ISBN 1-879505-39-8

קישורים חיצוניים
----------------

ויקישיתוף מדיה וקבצים בנושא **אוסקר לבנט** בוויקישיתוף

* אוסקר לבנט, במסד הנתונים הקולנועיים IMDb (באנגלית)
* אוסקר לבנט, באתר "אידיבי", מאגר הידע העברי לקולנוע ישראלי ועולמי
* אוסקר לבנט, באתר AllMovie (באנגלית)
* אוסקר לבנט, באתר MusicBrainz (באנגלית)
* אוסקר לבנט, באתר Discogs (באנגלית)
* אוסקר לבנט, באתר SecondHandSongs
* על הסרט *Ben Bernie and All the Lads* (באנגלית)
* קטע מהסרט אמריקאי בפריז בנגינתו, סרטון באתר יוטיוב
* לבנט מנגן אטיוד של שופן
* אוסקר לבנט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264448405171
* BIBSYS: 2073904
* BNE: XX1057663
* BnF: cb13896593g (data)
* CiNii: DA18554013
* GND: 119264110
* ISNI: 0000 0000 6637 3492
* LCCN: no88004134
* MusicBrainz: 51b826eb-0791-43bb-8d02-a6433ba96ca9
* NARA: 10575156
* NKC: xx0176677
* NTA: 298173034
* SNAC: w6bz6xzk
* SUDOC: 073643017
* Trove: 1139098
* VIAF: 74038101
* WorldCat: lccn-no88004134

 |
**ג'רמי אנדרה דה לאון רודריגס** (בספרדית: **Jeremy André de León Rodríguez**; נולד ב-18 במרץ 2004 בסן חואן שבפוארטו ריקו) הוא כדורגלן פוארטו ריקני המשחק בעמדת קשר הכנף בקבוצת קאסטיון מהפרימרה דיוויסיון RFEF.

קריירת מועדונים
---------------

בחודש ינואר 2022 הצטרף דה לאון למחלקת הנוער של קאסטיון. ב-6 במאי 2022 חתם על חוזה מקצועני ראשון במועדון, והחל לשחק בקבוצה הבוגרת של המועדון במסגרת הפרימרה דיוויסיון RFEF.

קריירה בינלאומית
----------------

דה לאון נכלל בסגל נבחרת פוארטו ריקו עד גיל 20 לטורניר אליפות CONCACAF עד גיל 20 בשנת 2022.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר FootballDatabase.eu

הערות שוליים
------------

1. 1 2  El Castellón renueva por dos años a la perla de su cantera, Jeremy de León באתר Castellon Plaza, ‏ 6 במאי 2022 (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"ג'רמי דה לאון"**.
**אי-שוויון התמורות** הוא אי-שוויון שימושי המאפשר למצוא תמורות שנותנות ערך מקסימלי.

אם נתונות שתי N-יות סדורות {\displaystyle a,b} בעלות {\displaystyle n} איברים, כך שאיברי {\displaystyle a} מסודרים מהקטן לגדול (נסמן אותם {\displaystyle a\_{1},a\_{2},\ldots ,a\_{n}}) ו-{\displaystyle b} בסדר מסוים (נסמן אותם {\displaystyle b\_{1},b\_{2},\ldots ,b\_{n}}), אז הביטוי {\displaystyle a\_{1}b\_{1}+a\_{2}b\_{2}+\cdots +a\_{n}b\_{n}} מקבל ערך מקסימלי כאשר גם איברי {\displaystyle b} מסודרים מהקטן לגדול. ערך מינימלי מתקבל כאשר הם מסודרים מהגדול לקטן.

הוכחה
-----

טענת עזר: אם {\displaystyle a\_{1}<a\_{2},b\_{1}<b\_{2}}, אז {\displaystyle a\_{1}b\_{2}+a\_{2}b\_{1}<a\_{1}b\_{1}+a\_{2}b\_{2}}.  

הוכחה: ביטוי שקול הוא {\displaystyle a\_{1}b\_{1}+a\_{2}b\_{2}-a\_{1}b\_{2}-a\_{2}b\_{1}>0} או {\displaystyle (a\_{1}-a\_{2})(b\_{1}-b\_{2})>0}. כיוון שהביטויים בסוגריים הם שליליים, המכפלה שלהם חיובית.

הוכחת האי-שוויון: ניקח תמורה כלשהי על {\displaystyle b} ונחשב את הביטוי. נשים לב שאם קיימים שני מספרים {\displaystyle i>j} עבורם {\displaystyle b\_{i}<b\_{j}}, אז נוכל להחליף ביניהם ולהגדיל את ערך הביטוי (על פי טענת העזר). נמשיך בתהליך עד שנגיע למצב שאיברי {\displaystyle b} מסודרים לפי הסדר. כיוון שבכל שלב הגדלנו את ערך הביטוי, הרי שבסיכומו של דבר הגדלנו אותו ולכן בתמורה שבה איברי {\displaystyle b} מסודרים לפי הסדר הערך גדול יותר מאשר זאת שבחרנו. כיוון שהסבר זה לא תלוי מאיזה תמורה התחלנו, הוא נכון לכל תמורה, ולכן התמורה בה איברי {\displaystyle b} מסודרים לפי הסדר היא זאת שנותנת את הערך המקסימלי.

ההוכחה שכאשר איברי {\displaystyle b} מסודרים מהגדול לקטן מתקבל ערך מינימלי אנלוגית לחלוטין.
**פיליפ לזאריני** (באיטלקית: **Philippe Lazzarini**; השם נהגה בשפת המקור: **לַדְזָאריני**; נולד ב-1964) הוא כלכלן שווייצרי-איטלקי המכהן כנציב הכללי של סוכנות הסעד והתעסוקה של האו"ם לפליטי פלסטין במזרח הקרוב (אונר"א) משנת 2020 ואילך.

ביוגרפיה
--------

ללזאריני תואר שני במנהל עסקים מהפקולטה לעסקים וכלכלה של אוניברסיטת לוזאן ותואר ראשון בכלכלה מאוניברסיטת נשאטל.

קובץ:Philippe Lazzarini, UNRWA Commissioner-General, meeting with displaced people in southern Gaza on 22 November 2023.jpg לזאריני במפגש עם עקורים בח'אן יונס, נובמבר 2023
לזאריני במהלך ביקור במחנה פליטים פלסטיני בלבנון, אוגוסט 2016
בשנת 1989 הצטרף לוועד הבין-לאומי של הצלב האדום (ICRC) ושימש כציר במספר תחנות שירות, כולל בדרום סודאן, בלבנון, בירדן וברצועת עזה. משם המשיך להוביל את פעולות הצלב האדום הבינלאומי בבוסניה, באנגולה וברואנדה. הוא שימש גם כסגן ראש מחלקת התקשורת של הוועד הבין-לאומי של הצלב האדום.

בספטמבר 1999 החל לעבוד בבנק השווייצרי "Union Bancaire Privée"(אנ') כראש מחלקת השיווק של הבנק.

בשנת 2003 הצטרף למשרד האו"ם לתיאום עניינים הומניטריים (OCHA) כמתאם אזור במוסול שבעיראק. בהמשך כיהן כראש אגף משרד האו"ם לתיאום עניינים הומניטריים באנגולה, בסומליה ובאזורים ביהודה ושומרון שנמצאים בשליטה פלסטינית. בשנת 2010 הפך לסגן מנהל אגף התיאום והתגובה של משרד האו"ם לתיאום עניינים הומניטריים. ב-24 באפריל 2015 הודיע מזכ"ל האו"ם באן קי-מון על מינויו של לזאריני לתפקיד סגן המתאם המיוחד של האו"ם בלבנון.

בשנת 2020 הודיע מזכ"ל האו"ם אנטוניו גוטרש על מינויו של לזאריני לתפקיד הנציב הכללי החדש של סוכנות הסעד והתעסוקה של האו"ם לפליטי פלסטין במזרח הקרוב (אונר"א).

בעקבות חשיפת הטענות בדבר מעורבות עובדי אונר"א במתקפת הפתע על ישראל, ב-26 בינואר 2024 הצהיר לזאריני ש"הרשויות הישראליות סיפקו לאונר"א מידע על מעורבותם לכאורה של מספר עובדי אונר"א בהתקפות הנוראיות על ישראל ב-7 באוקטובר". לזאריני ציין שהסוכנות פיטרה תשעה מהעובדים המעורבים וכי נשקלים צעדים פליליים נגדם. בנוסף, דחק לזאריני במדינות המתכננות להשעות את המימון של אונר"א לשקול מחדש את החלטתן בשל חששות מהשלכותיו ההומניטריות של מהלך זה.

חיים אישיים
-----------

לזאריני נשוי ואב לארבעה ילדים.

קישורים חיצוניים
----------------

ויקישיתוף מדיה וקבצים בנושא **פיליפ לזאריני** בוויקישיתוף

הערות שוליים
------------

1. ↑  Secretary-General Appoints Philippe Lazzarini of Switzerland Commissioner-General, United Nations Relief and Works Agency for Palestine Refugee in Near East United Nations, press release of 2020.
2. ↑  "Secretary-General Appoints Philippe Lazzarini of Switzerland as Deputy Special Coordinator for Lebanon".
3. ↑  Secretary-General Appoints Philippe Lazzarini of Switzerland Commissioner-General, United Nations Relief and Works Agency for Palestine Refugee in Near East United Nations, press release of 2020.
4. ↑  "US pauses funding as UNRWA staff fired for suspected role in Oct 7 attacks". *France 24* (באנגלית). 2024-01-26. ארכיון מ-2024-01-26. נבדק ב-2024-01-27.
5. ↑  איתמר אייכנר, מזכ"ל האו"ם חושף פרטים על מעורבות עובדי אונר"א בטבח: "9 פוטרו, אחד מת", באתר ynet, 27 בינואר 2024

|  |  |
| --- | --- |
| בקרת זהויות עריכת הנתון בוויקינתונים | 
* RERO: 02-A003502495
* VIAF: 317159233912803370024
* WorldCat (עם VIAF): 317159233912803370024

 |